**Επιβεβαίωση εγγραφής στο e-class**

Η εξέταση του μαθήματος "Οργανωσιακή και Εργασιακή Ψυχολογία" στο τρέχον εαρινό εξάμηνο θα πραγματοποιηθεί και με γραπτή δοκιμασία εξ αποστάσεως. Για την ταυτοποίηση των συμμετεχόντων θα χρησιμοποιηθεί η πλατφόρμα η-Τάξη (e-class). Επομένως, **οι φοιτήτριες και οι φοιτητές που σκοπεύουν να λάβουν μέρος στην εξέταση είναι απαραίτητο να έχουν προηγουμένως εγγραφεί στην ιστοσελίδα του μαθήματος στο e-class**

**(http://eclass.uoa.gr/courses/PSYCH178/),**διαφορετικά δεν θα είναι δυνατή η συμμετοχή τους.

Η ιστοσελίδα του μαθήματος στο e-class, η οποία τώρα έχει ελεύθερη πρόσβαση, **θα "κλειδωθεί" στις 17 Ιουνίου.** Από τη μέρα αυτή και μετά, δυνατότητα πρόσβασης θα έχουν μόνο οι εγγεγραμμένοι φοιτητές με το όνομα χρήστη και τον κωδικό τους.

Μπορείτε εύκολα να διαπιστώσετε αν έχετε εγγραφεί: Ο κατάλογος με τα μαθήματα στα οποία διαθέτετε ενεργή εγγραφή εμφανίζεται στο Χαρτοφυλάκιο Χρήστη κάτω από τον τίτλο "Τα μαθήματά μου", στην αρχική σελίδα, κάθε φορά που συνδέεστε στο e-class.

Ας σημειωθεί ότι **η εγγραφή στο e-class δεν υποκαθιστά τη δήλωση του μαθήματος στο My-studies** κατά το τρέχον εαρινό εξάμηνο, η οποία συνιστά απαραίτητη προϋπόθεση για συμμετοχή σε οποιαδήποτε διαδικασία σχετική με το μάθημα (παρακολούθηση διαλέξεων, αξιολόγηση, εξέταση, βαθμολόγηση κ.λπ.).